62019TO0188_INF
Vispārējās tiesas (astotā palāta) 2019. gada 24. oktobra rīkojums –Apvienotā Karaliste/Komisija
(lieta T‑188/19)
Prasība atcelt tiesību aktu – Pētniecība, tehnoloģijas attīstība un kosmoss – Savienības septītā pamatprogramma – Revīzija – Darba laika uzskaites lapu neaizpildīšana – Par neattiecināmas atzītas personāla izmaksas – Komisijas lēmums par galīgā revīzijas ziņojuma pieņemšanu – Nepieņemamība
1.
Prasība atcelt tiesību aktu – Prasība, kas faktiski attiecas uz līgumiska rakstura strīdu – Prasības pārkvalificēšana – Nosacījumi – Prasītājs, kas nav tieši prasījis pārkvalificēšanu – Prasība, kas nav pamatota ne ar vienu pamatu par līgumtiesiskās attiecības regulējošo noteikumu pārkāpumu
(LESD 263., 272. un 288. pants)
(skat. 20., 28.–30. punktu)
2.
Prasība atcelt tiesību aktu – Interese celt prasību – Radušās un pastāvošas intereses nepieciešamība – Novērtēšana prasības celšanas brīdī – Prasība, kas prasītājam var dot labumu
(LESD 263. pants)
(skat. 37., 38., 40. punktu)
3.
Prasība atcelt tiesību aktu – Interese celt prasību – Fiziskas vai juridiskas personas – Prasība, kas prasītājam var dot labumu – Interese saistībā ar nenoteiktām situācijām nākotnē – Izslēgšana
(LESD 263. pants)
(skat. 39. punktu)
4.
Tiesvedība – Vēršanās Vispārējā tiesā saskaņā ar šķīrējklauzulu – Savienības prasījumu atgūšana no trešām personām – Finanšu regula – Prasība atmaksāt paziņojuma par parādu veidā – Pieņemamība
(LESD 272. pants; Padomes Regula Nr. 1605/2002)
(skat. 49. punktu)
Priekšmets
Prasība, kura ir pamatota ar LESD 272. pantu un ar kuru tiek lūgts atzīt, ka, apstiprinot kā galīgu revīzijas ziņojumu ar atsauces numuru 14‑BA 262‑013 attiecībā uz dotāciju nolīgumu projektiem “Combine”, “EUFAR” un “THOR” izpildi, kuru saņēmēja ir Met Office, nacionālā meteoroloģijas institūcija, kas Apvienotās Karalistes valdības iestāžu struktūras ietvaros ir piesaistīta Komercdarbības, enerģētikas un rūpniecības stratēģijas ministrijai, Komisija nav pareizi interpretējusi un piemērojusi līgumiskos noteikumus attiecībā uz šiem projektiem.
Rezolutīvā daļa
1)
Prasību noraidīt kā nepieņemamu.
2)
Lielbritānijas un Ziemeļīrijas Apvienotā Karaliste sedz savus tiesāšanās izdevumus, kā arī atlīdzina Eiropas Komisijas tiesāšanās izdevumus.